স্টাফ রিপোর্টার ॥ বানিয়াচঙ্গ উপজেলার খাগাউড়া গ্রামে ডাকাতি মামলার আসামী গ্রেফতারকে কেন্দ্র এক বাড়ীতে হামলা ও ভাংচুর করা হয়েছে। হামলায় এক কলেজ ছাত্রকে হবিগঞ্জ সদর আধুনিক হাসপাতালে ভর্তি করা হয়েছে। পুলিশ ও আহতদের সূত্র জানায়, খাগাউড়া-রাজপাড়া মহল্লার পরেশ দাস কিছুদিন পূর্বে একই গ্রামের নুরুল হুদার পুত্র সুমন মিয়াসহ কয়েকজনকে আসামী করে একটি ডাকাতির মামলা দায়ের করেন। গতকাল বানিয়াচঙ্গ থানার এস আই আব্দুল মজিদ অভিযান চালিয়ে ওই মামলার আসামী সুমন মিয়া (২৮)কে গ্রেফতার করেন। সুমন মিয়ার গ্রেফতারের পর তার আত্মীয় স্বজন উত্তেজিত হয়ে পরেশ দাসের বাড়ীতে হামলা চালিয়ে তার বাড়ীঘর ভাংচুর করে। হামলায় তার শচীন্দ্র কলেজে এইচ এসসি পরীক্ষার্থী প্রদীপ দাস (১৮) আহত হয়। তাকে হবিগঞ্জ সদর আধুনিক হাসপাতালে ভর্তি করেন। ...